Cuțitar prins de polițiștii din Timișoara. A atacat doi bărbați pe stradă "pentru că așa a vrut"
Un individ căutat de autorități de aproape o jumătate de an, pentru tentativă de omor, a fost prins și reținut de polițiștii din Timișoara.
În octombrie anul trecut, bărbatul a atacat pe stradă doi bărbați, tată și fiu, fără vreun motiv și fără să le cunoască pe victime.
Este vorba despre un individ de 21 de ani, care a crescut la un centru de plasament din Constanța. De curând s-a mutat într-o comună din Timiș și lucrează în construcții.
Dus la audieri, el a spus că i-a atacat pe cei doi "pentru că așa a vrut".
Tânărul este acuzat de tentativă de omor și lovire sau alte violențe, și urmează să fie prezentat magistraților cu propunere de arestare preventivă pentru 30 de zile.